5. ทรัพย์สินที่ใช้ในการประกอบธุรกิจ

5.1 ทรัพย์สินถาวรหลัก 

ณ วันที่ 31 ธันวาคม 2549 ทรัพย์สินถาวรหลักที่ ปตท.
และบริษัทย่อยใช้ในการประกอบธุรกิจมีมูลค่าสุทธิหลังหักค่าเสื่อมราคาสะสมเท่ากับ 337,132
ล้านบาท ซึ่ง ปตท. และบริษัทย่อยเป็นเจ้าของกรรมสิทธิ์ในจำนวนนี้
(รายละเอียดตามหมายเหตุประกอบงบการเงินสำหรับปี ของ ปตท.และบริษัทย่อย สิ้นสุด วันที่ 31
ธันวาคม 2549 ข้อ12 เรื่องที่ดิน อาคารและอุปกรณ์-สุทธิ)

นอกจากทรัพย์สินถาวรหลักต่างๆ ดังที่กล่าวมาแล้วข้างต้น ทรัพย์สินหลักที่ใช้ในการประกอบธุรกิจของ
ปตท.สผ. ซึ่งเป็นบริษัทย่อยของ ปตท. ประกอบด้วยปริมาณสำรองปิโตรเลียม ซึ่ง ณ วันที่ 31
ธันวาคม 2549 ปตท.สผ. และบริษัทย่อยมีปริมาณสำรองพิสูจน์แล้วรวมทุกโครงการ (Total
Proved Reserves) ตามมาตรฐานการบัญชีของสหรัฐอเมริกาฉบับที่ 69 (FAS 69)
คิดเป็นปริมาณน้ำมันดิบและคอนเดนเสท 156 ล้านบาร์เรล และเป็นก๊าซธรรมชาติ 5,001
พันล้านลูกบาศก์ฟุต หรือรวมทั้งหมดเป็น 923 ล้านบาร์เรลเทียบเท่าน้ำมันดิบ โดยมีรายละเอียดดังนี้

รายละเอียดปริมาณสำรองปิโตรเลียมของ บริษัท ปตท. สำรวจและผลิตปิโตรเลียมจำกัด (มหาชน)
ณ วันที่ 31 ธันวาคม 2549

[TABLE]

ที่มา: ข้อมูลจากแบบแสดงรายการข้อมูลประจำปี 2549 ของ ปตท.สผ.

ปริมาณสำรองพิสูจน์แล้วรวมถึงปริมาณสำรองพิสูจน์แล้วสุทธิที่เป็นส่วนแบ่งของ ปตท.สผ. และส่วนแบ่งของเจ้าของประเทศของแหล่งปิโตรเลียม

(1) รวมโครงการพื้นที่คาบเกี่ยว ไทย-มาเลเซีย (JDA Project)

(2) ปริมาณสำรองที่พิสูจน์แล้วเพิ่มขึ้นด้วยวิธี waterflooding ในโครงการเอส 1

(3) ปตท.สผ. ได้ขุดพบปริมาณสำรองใหม่ที่พิสูจน์แล้วในโครงการบงกช, โครงการ โอมาน แปลง
    44 ประเทศโอมาน รวมถึงโครงการเวียดนาม แปลง 9-2 ในประเทศเวียดนาม

5.2 การประกันภัยธุรกิจและทรัพย์สินที่ใช้ในการประกอบธุรกิจ

การจัดซื้อประกันภัยของ ปตท. จะครอบคลุมถึงประกันภัยความเสียหายของทรัพย์สิน
ประกันภัยธุรกิจหยุดชะงัก ประกันภัยความรับผิดต่อบุคคลที่ 3 และประกันภัยอุบัติเหตุส่วนบุคคล
ซึ่งประกันภัยความรับผิดต่อบุคคลที่ 3 นี้ได้รวมถึงความเสียหายต่อสิ่งแวดล้อมที่อาจเกิดจาก ปตท.
และสำหรับการประกันภัยธุรกิจหยุดชะงักนั้น
นอกจากการคุ้มครองการสูญเสียรายได้อันเนื่องมาจากการเกิดอุบัติเหตุของทรัพย์สินตนเองแล้ว
ยังรวมถึงอันเนื่องมาจากการเกิดอุบัติเหตุของผู้ผลิตจนไม่สามารถส่งสินค้าให้กับ ปตท. ได้
ทั้งนี้การจัดซื้อประกันภัยของ ปตท. ได้พิจารณาให้เป็นไปตามมาตรฐานสากลที่พึงปฏิบัติ

นอกจากการจัดซื้อประกันภัยจากตลาดประกันภัยต่างประเทศแล้ว ปตท.
ยังได้จัดตั้งกองทุนประกันวินาศภัยขึ้นในปี 2536 เพื่อรับประกันภัยตนเอง ซึ่งทำให้ ปตท.
สามารถประหยัดค่าเบี้ยประกันภัยได้
โดยจำนวนเงินที่จัดสรรเข้ากองทุนในแต่ละปีขึ้นกับสัดส่วนที่กองทุนจะร่วมรับประกันภัย
และค่าเบี้ยประกันภัยของ ปตท.

5.3 สินทรัพย์ไม่มีตัวตน

สินทรัพย์ไม่มีตัวตนของ ปตท.และบริษัทย่อยประกอบด้วยสิทธิการใช้ที่ดินเพื่อวางท่อส่งก๊าซธรรมชาติ
5 โครงการ คือ โครงการท่อส่งก๊าซธรรมชาติท่อคู่ขนาน
โครงการท่อส่งก๊าซธรรมชาติจากชายแดนไทยและสหภาพเมียนมาร์ (ยาดานา)
และโครงการท่อส่งก๊าซธรรมชาติ ราชบุรี-วังน้อย โครงการท่อส่งก๊าซฯ ไทรน้อยพระนครเหนือ-ใต้
โครงการท่อส่งก๊าซฯ วังน้อย-แก่งคอย สิทธิในการใช้ซอฟต์แวร์คอมพิวเตอร์
ค่าลิขสิทธิ์สำหรับกระบวนการผลิต สิทธิการเช่าที่ดินและอาคาร สิทธิในการดำเนินงานอื่น
ซึ่งได้แก่สิทธิในการดำเนินการร้านค้า KFC
ในสถานีบริการน้ำมันและค่าความนิยมซึ่งเกิดจากการซื้อบริษัทย่อย โดย ณ วันที่ 31 ธันวาคม 2549
สินทรัพย์ไม่มีตัวตนของ ปตท. และบริษัทย่อยมีมูลค่าสุทธิรวม 22,597 ล้านบาท
(รายละเอียดตามหมายเหตุประกอบงบการเงินสำหรับปีของ ปตท.และบริษัทย่อย สิ้นสุด วันที่ 31
ธันวาคม 2549 ข้อ 13 เรื่องสินทรัพย์ไม่มีตัวตน)